stanford-oval/wikipedia huggingface dataset:
רוני שריג
קורות חייה

רוני שריג נולדה וגדלה בקיבוץ מלכיה. את שירותה הצבאי עשתה כמש"קית ת"ש בחיל התובלה ובנח"ל. למדה קומפוזיציה באקדמיה למוזיקה על שם רובין באוניברסיטת תל אביב. מאוחר יותר השלימה לימודי תואר ראשון נוסף בלימודי מזרח אסיה באוניברסיטת תל אביב. השלימה תואר שני באוניברסיטת לונדון, בבית הספר ללימודי אסיה ואפריקה, ועבודת התזה שלה הייתה בנושא ספרות סינית מודרנית בשאנגחאי הקולוניאליסטית, בהנחייתו של פרופסור מישל הוקס. כמו כן הקדישה מספר שנים ללימוד השפות גרמנית וסינית.
בין השנים 2000–2005, למדה לקראת תואר שלישי ביפן. עבודת המחקר שלה עסקה בהשוואה בין ספרות הילדים ביפן שעניינה פצצות אטום, מול ספרות הילדים בישראל בנושא השואה, בהנחייתו של פרופסור קימיאקי טקהאשי. את תואר הדוקטור קיבלה בשנת 2006.
עם חזרתה לישראל החלה ללמד לימודי בחוגים ללימודי אסיה במוסדות אקדמיים שונים ובהם האוניברסיטה העברית בירושלים, אוניברסיטת תל אביב, אוניברסיטת חיפה, אוניברסיטת בר-אילן והמכללה האקדמית תל-חי. במכללת תל-חי הייתה ממקימי החוג ללימודי מזרח אסיה, ובנתה את תוכנית הלימודים יחד עם ד"ר נילי הלפרין. מאז פתיחת החוג בשנת 2012 היא משמשת כחברת סגל ומרצה.
שריג חיה במלכיה עם משפחתה ושני ילדיה.
ספריה

לצד עבודתה האקדמית שריג פרסמה מספר ספרי פרוזה:
כל שבילי המשי, ספר המספר בגוף ראשון את סיפורה של אישה צעירה ואהבתה הבלתי ממומשת לבחור שהכירה בסין, במקביל לסיפור ילדותה בקיבוץ. ספר הביכורים שלה שראה אור בהוצאת כנרת בשנת 2001.
המסע שהתחיל באימפיתום, ספר ילדים עם איוריה של האמנית חנה הירשפלד. הספר מספר את סיפורו של טיק, יצור קסום מארץ אימפיתום, שיוצא למסע גילוי. בספר שלובים סיפור המסע והשיבה הביתה יחד עם דמיון, נונסנס והומור. ראה אור בהוצאת כנרת בשנת 2003.
תרגום מסינית לעברית של הרומן האוטוביוגרפי בת הנהר מאת הסופרת הונג יינג, העוסק בסיפור חייה של אישה שנולדה למשפחה קשת יום בסצ'ואן, סין, בסוף תקופת הרעב הגדול, וגדלה כילדה ונערה בתקופת מהפכת התרבות ואחריה. יצא לאור בהוצאת כנרת זמורה ביתן בשנת 2004.
במהרה תישוב רוח, רומן המספר את סיפורו האוטוביוגרפי של ישראל לוין מקיבוץ יגור, ששרד את השואה בפולין כילד, הגיע עם אביו לישראל כנער, והפך להיות איש צבא ולאחר מכן דמות ציבורית בולטת בקיבוצו ובתנועה הקיבוצית. ראה אור בהוצאת הקיבוץ המאוחד בשנת 2010.
לקט פרסומים אקדמיים

"The Past We Were Told, the Truth We Were Told . Japanese Children's Literature about the Atom Bombs and Israeli Children's Literature about the Jewish Holocaust – A Comparative Study" עבודה לתזה לתואר דוקטור, הוגשה לסנאט של אוניברסיטת נגויה, סתיו 2005
Stories of Trauma" Jewish Quarterly 200 (2005-2006) 35-40S"
Sarig, R. "War Atrocities in Children's Literature: The Atomic Bomb Dropped on Hiroshima as Depicted in the Manga Hadashi no Gen". 2002. In "Reinterpreting Your Own Text Discussion Paper No.110" edited by Fabio Rambelli. Nagoya, Japan: Nagoya University, Graduate School of International Development
Sarig, R. "A Tale of One City: Shanghai’s Dance with Life and Death"- The Literary Works of Mu Shiying and Shi Zhecun עבודה לתזה לתואר מוסמך, הוגשה לסנאט של אוניברסיטת לונדון, 1999
Sarig, R. "Sadako Sasaki and Anne Frank: Myths in Japanese and Israeli Memory of the Second World War". 2009. In War and Militarism in Modern Japan: Issues of History and Identity. Ed. by Guy Podoler. Kent, UK: Global Oriental.
מאמר בתוך ספר של אסופת מאמרים: "קולנוע ביפן על יחס החברה ל'אחר': בחינה של סרט האנימציה 'קבר הגחליליות'".
שוש רייזמן

| --- | --- |
אין תמונה חופשית
 לידה:  10 באפריל 1948 (בת 76) קפריסין, האימפריה הבריטית 
 מדינה:  ישראל 
 מקום לימודים:  בית הספר למוזיקה ע"ש בוכמן-מהטה  אוניברסיטת תל אביב 
 
שוש (שושנה) רייזמן (נולדה ב-10 באפריל 1948) היא מוזיקאית, במאית תיאטרון ומלחינת מוזיקה לתיאטרון. רייזמן הלחינה מוזיקה למעל ממאה הצגות, מופעי מחול ותנועה, ותוכניות טלוויזיה. בנוסף הלחינה שלוש אופרות "נערות טולדו", "הזמיר והורד", "יש דרקון בירקון" (אופרטה לילדים). רייזמן מלמדת פיתוח קול, דיבור ושירה באוניברסיטת תל אביב, סמינר הקיבוצים, ובאקדמיה לאמנויות המופע. במשך שנים רבות לימדה גם בבית צבי.
ביוגרפיה

רייזמן נולדה בקפריסין בזמן שהוריה היו שם במחנה פליטים אליו גורשו על ידי הבריטים שהיו אז בארץ, לאחר ששרדו את השואה. היא סיימה את האקדמיה הישראלית למוזיקה ותואר ראשון בפילוסופיה באוניברסיטת תל אביב ב-1970. רייזמן למדה קומפוזיציה ותזמור אצל נועם שריף, ליאון שידלובסקי ויוסף דורפמן בישראל, אצל הנס היימלר, באוניברסיטת גילפורד באנגליה, ואצל ראלף שאפי, באוניברסיטת שיקגו בארצות הברית. היא גם למדה פיתוח קול אצל מירה זכאי וחנה הכהן באוניברסיטת תל אביב.
רייזמן הלחינה מוזיקה להצגות רבות, בין השאר:
בתיאטרון הקאמרי - "סוחרי גומי", "שיץ", "ינטל", "מקום אחר", "המלט", "כיסאות", "מעיין הגופרית", "דבורה בארון".
בתיאטרון באר שבע: "שלוש אחיות".
בתיאטרון בית ליסין: "על המדרכה".
בתיאטרון הבימה: "רוחות", "שמונה נשים", "חתול רחוב", "חברון", "הכתה שלנו".
בתיאטרון חיפה: "ארתורו אוי", "מאדליין"
בפסטיבל עכו: "רסיסים", סימטת הכיסאות הלבנים".
בתיאטרון החאן: "מאכינל", "אדם הוא אדם".
בתיאטרון לילדים ונוער: "ביקור ראשון" (ההצגה, מאת יעקב יעקובסון וישראל גוריון).
בקבוצת התיאטרון בנווה צדק: "נעורי ורדה׳לה" מאת חנוך לוין בבימוי אהרן אלמוג.
בין השירים שהלחינה נמנים:
שיר הנושא של הסדרה הילדים משכונת חיים
"בובה ממוכנת" למילים של דליה רביקוביץ'
"אל תחשוב לי זאת לעוון" למילים של נתן זך
ועוד רבים אחרים
בנוסף ביימה במהלך השנים מספר הצגות:
"אז כמוות" מאת אבישי מילשטיין, עלה בפסטיבל עכו 1987 (על הצגה זו זכתה בצל"ש על שילוב ייחודי בין מוזיקה לבימוי).
"איפיגניה באאוליס" בסמינר הקיבוצים ותיאטרון הקיבוץ.
"אהבה / מוות" עלה בפסטיבל תיאטרונטו 1990.
"תחת מילקווד" בימוי ומשחק - בתיאטרון אוניברסיטת תל אביב.
האופרה "נערות טולדו" שנכתבה במיוחד לפסטיבל ישראל 1992, עם ליברטו שכתב יהושע סובול.
ב-2012 ערכה מוזיקלית והלחינה שירים עובר מופע מחווה לשירי יהודה עמיחי.
ב-2017 ערכה וניהלה מוזיקלית את המופע "אם נדע לאהוב: בעקבות ז'אק ברל ושיריו".
פרסים והוקרה

צל"ש על הלחנת המוזיקה למחזה "מזמור לדוד", פסטיבל עכו 1986.
פרס המוזיקה בפסטיבל חיפה להצגות ילדים 2013, עבור "יש דרקון בירקון".
פרס קיפוד הזהב על המוזיקה בהצגה בוץ של אנסמבל קבוצת עבודה בבימויו של יגאל זקס
הערות שוליים

↑  שוש אביגל, בכורה פולקלור עדתי עם שחקנים טובים, חדשות, 16 במאי 1990
↑  מיכאל הנדלזלץ, מרד, אלור, באתר הארץ, 2 בינואר 2005
↑  ציפי שוחט, חתול רחוב, באתר הארץ, 20 בינואר 2004
↑  מיכאל הנדלזלץ, מלים ורוח וחבל, באתר הארץ, 6 ביולי 2007
ציפי שוחט, תיאטרון חברון, באתר הארץ, 20 ביוני 2007
↑  מיכאל הנדלזלץ, "הכתה שלנו": פגישת מחזור, דם ודמעות, באתר הארץ, 12 בפברואר 2014
↑  מיכאל הנדלזלץ, אין הפרדה בין אישי ללאומי, באתר הארץ, 1 במרץ 2003
↑  מיכאל הנדלזלץ, הזכות  לאושר, באתר הארץ, 25 ביולי 2006
↑   מיכאל הנדלזלץ, ב"אדם הוא אדם" של ברכט מגישים בעורמה את האמת, באתר הארץ, 9 במרץ 2016
↑  ישראל גוריון בהצגת יחיד חדשה, חדשות, 4 בפברואר 1987
↑  דבורה גילולה, נעורי חנוך - "נעורי ורדה'לה" מאת חנוך לוין, בימוי: אהרן אלמוג, מוסיקה: שוש רייזמן, עיצוב: אילת הרפז, כל העיר, 5 בפברואר 1988
↑  דב אלפון, כיוון הרוח, כותרת ראשית, 14 באוקטובר 1987
↑  חיים נגיד, עכו: פרס ראשון ל"אלמנות", מעריב, 14 באוקטובר 1987
↑  שוש אביגל, בכורה /  מיוחד - "איפיגניה באוליס: נושא עם וריאציות־, בימוי ועריכה שוש רייזמן, חדשות, 29 באוקטובר 1990
אליקים ירון, איפיגניה עכשיו, מעריב, 29 באוקטובר 1990
↑  שוש אביגל, אופרה אחרת, חדשות, 6 במרץ 1992
↑  טל אימגור, עכבר העיר, המלצות במה לשבוע: מחול מאמנות לחימה, באתר הארץ, 10 ביוני 2012
↑    שי בר יעקב, בית ברל, באתר "ידיעות אחרונות", 29 ביולי 2017
↑  חיים נגיד, הראשון בפסטיוואל עכו, מעריב, 23 באוקטובר 1986
↑  עכבר העיר, נבחרו ששת המחזות המקוריים שיתחרו בפסטיבל חיפה להצגות ילדים, באתר הארץ, 6 בינואר 2013
| --- | --- |
בקרת זהויות :  MusicBrainz: ca268b94-5cbd-420d-a829-81a8a937bf74
התאחדות הכדורגל הקפריסאית

| --- | --- |

 ענפי ספורט:  כדורגל
 תחום השיפוט:  קפריסין קפריסין
 השתייכות:  פיפ"א   אופ"א
 תאריך ההשתייכות:  (פיפ"א) 1948   (אופ"א) 1962
 מיקום המטה:  ניקוסיה, קפריסין
 נשיא:  קוסטאקיס קוטדקומינס
 יושב ראש:  Costakis Koutsokoumnis 
 תאריך ייסוד:  1934
 http://www.cfa.com.cy/
 
התאחדות הכדורגל הקפריסאית (ביוונית: Κυπριακή Ομοσπονδία Ποδοσφαίρου (ΚΟΠ)) היא הגוף המנהל את הכדורגל בקפריסין. ההתאחדות אחראית על קיום משחקי ליגת העל הקפריסאית, משחקי הגביע הקפריסאי, משחקי הסופר קאפ הקפריסאי ומשחקי נבחרת קפריסין. בנוסף, אחראית ההתאחדות גם על משחקי הקטרגל במדינה הכוללים את משחקי הליגה, משחקי הגביע ומשחקי הסופר-קאפ.
הכדורגל הובא לקפריסין בתחילת שנות העשרים של המאה הקודמת על ידי הבריטים ששלטו באי. המשחק שהחל בבתי הספר באי צבר פופואריות וקבוצות שונות החלו להתגבש במקומות שונים. בספטמבר 1934 נוסדה ההתאחדות בה היו חברים באותה עת שמונה מועדונים, שהיוו את הבסיס לליגת העל הקפריסאית שהחלה לפעול במקביל. בשנת 1948 הצטרפה ההתאחדות לפיפ"א ובשנת 1962 הצטרפה לאופ"א.
משרדי ההתאחדות נמצאים בעיר ניקוסיה, במבנה שנחנך בשנת 2007.
תן לזמן ללכת

תן לזמן ללכת הוא אלבומו החמישי של הזמר חיים משה שיצא בשנת 1984.
הפקה

בסוף שנת 1984, "אחים ראובני" האמרגנים והמפיקים של זוהר ארגוב באותה עת, שחררו אותו מהחוזה שנתיים לפני מועד הסיום בגלל שקיעתו בסמים. באותה תקופה החל שיתוף פעולה חדש של האחים ראובני עם חיים משה, כך יוצא אלבומו החמישי של משה "תן לזמן ללכת". רוב שירי האלבום נכתבו והולחנו בידי היוצר אביהו מדינה, יחד עם הכותבים ציון שרעבי ויורם הראל-חיימוב.
השירים הבולטים באלבום היו שיר הנושא, "תן לזמן ללכת", שדורג במקום ה-21 במצעד הפזמונים השנתי של רשת ג' לשנת תשמ"ה (1985) – שירו הראשון של משה שדורג במצעד הפזמונים העברי השנתי, "למה אל" שאיתו משה הופיע בסרט "כאסח" ו"ממה אתה בורח". שירים נוספים שבלטו היו: "לבד יושבת", "ילדונת", שנכתב על בסיס לחן השיר חבייתכ ביסייף, (ובוצע במקביל גם על ידי הזמר ישי לוי), יחד עם שיר ארץ-ישראל שנכתב במיוחד על ידי יורם טהרלב ונורית הירש בשם "רומנסרו תל אביב" לציון 75 שנים לעיר העברית הראשונה.
בתקופה זו התחיל משה להוות אלטרנטיבה לזוהר ארגוב שהיה המוביל הבלעדי במוזיקה המזרחית באותן שנים.
בשנת 1997 יצא האלבום בגרסת תקליטור (CD).
ישנו הבדל קטן בין התמונה של עטיפת התקליט לבין תמונה של עטיפת התקליטור והקלטת. בעטיפה של התקליטור והקלטת מופיעה תמונה אחרת שצולמה באותו סט תמונות.
שירי האלבום

| מס' | שם | מילים | לחן | משך |
| --- | --- | --- | --- | --- |
| 1. | תן לזמן ללכת  | אביהו מדינה | אביהו מדינה | 4:30 |
| 2. | ישבנו יחד חבריה  | אביהו מדינה | יורגוס דאלארס (יווני) | 3:35 |
| 3. | ממה אתה בורח?  | אורי חיימוב | יורם הראל-חיימוב | 4:05 |
| 4. | חברי מאמש  | אביהו מדינה | עממי יווני | 4:21 |
| 5. | תהילה  | ציון שרעבי | ציון שרעבי | 4:57 |
| 6. | העולם גדול  | אורי חיימוב | יורם הראל-חיימוב | 4:33 |
| 7. | ילדונת  | ציון שרעבי | אחים רחבני (לבנוני) | 5:25 |
| 8. | רומנסרו תל אביב  | יורם טהרלב | נורית הירש | 2:50 |
| 9. | לבד יושבת  | אביהו מדינה | אביהו מדינה | 5:25 |
| 10. | למה אל  | אביהו מדינה | ניקולאס בקסואניס (יווני) | 4:00 |
| משך כולל: | משך כולל: | משך כולל: | משך כולל: | 43:41 |
סדר השירים בגרסת הקלטת וה-CD היה קצת שונה: 1. "ממה אתה בורח", 2. "תן לזמן ללכת", 3. "ישבנו יחד חבריה" וההמשך זהה לגרסת התקליט.
בתקליט: שירים: 1–5 - צד א', שירים: 6–10 - צד ב'.
משתתפים באלבום

עיבודים והפקה מוזיקלית: ננסי ברנדס (מלבד: "רומנסרו תל אביב" - רוני וייס ו"למה אל" - אורי קריב).
תיווך נדל"ן

דירות המוצעות למכירה על ידי משרדי תיווך
תיווך נדל"ן הוא תחום העוסק בהפגשת מוכרים וקונים בעסקאות נדל"ן, תוך גביית עמלה, רק אם העסקה בוצעה (לרוב אחוז מוסכם מראש מתוך סכום העסקה ששולם).
רקע

בעלי נדל"ן (מבני מגורים וקרקעות, פרטיים או מסחריים) המעוניינים למכור או להשכיר נדל"ן שבבעלותם יכולים לפנות למתווך נדל"ן, שתפקידו לאתר קונים או שוכרים פוטנציאליים על מנת לבצע את עסקת הנדל"ן.
משרדי תיווך נדל"ן מחזיקים במאגר נכסים המוצעים למכירה או להשכרה, ובהם עובדים מתווכים, לרוב במעמד של עצמאים. בישראל קיימים משרדי תיווך עצמאים רבים, לצד רשתות שחלקן בינלאומיות, על מנת להביא להצלחת עסקת הנדל"ן משתמשים המתווכים במספר אמצעים כגון פרסום מודעה בשלט על גבי הנכס המוצע, פרסום מודעה באתרי אינטרנט, פרסום בעיתון, קיום "בית פתוח" וצבירת מאגר לקוחות המעוניינים בנדל"ן.
לאחר ביצוע פעולת המכירה/השכרה זכאי המתווך לקבל את שכרו הנקרא "עמלת תיווך", מהגורם המוכר ו/או הקונה. בישראל עמלת התיווך אינה קבועה בחוק, אך לרוב נקבעת כאחוז מתוך העסקה המבוצעת. מתווך יהיה אחראי לאחר מכירת או השכרת הנכס להעברת חשבונות של הבעלים החדשים, במוסדות הממשלה בנוסף לחשבונות חשמל מים וגז, המתווך הוא אחראי הבלעדי בכל עסקת מקרקעין לדאוג עבור לקוחותיו בכל מה שיתבקשו במיוחד את העברת החשבונות של הדירה.
בישראל על פי חוק על כל אדם שמעוניין לעסוק בתיווך נדל"ן לעבור מבחן רישוי מטעם רשם המתווכים שבמשרד המשפטים, ורק לאחר מעבר המבחן הוא יהיה זכאי למעמד מתווך מורשה. רשם המתווכים הוא יחידה במשרד המשפטים שהוקמה ב-1996, שמתפקידיה העיקריים הם לקיים את בחינות הרישוי למתווכים, להעניק רישיונות למתווכים ולנהל את פנקס המתווכים בו רשומים כל המתווכים המורשים.
בשנים האחרונות נוצר מקצוע חדש אשר נקרא מלווה משקיעים. המלווה נבדל ממתווך בכך שהוא עושה עבודת ייעוץ ואיתור נכסים איכותיים להשקעה, בניגוד למתווך שלרוב לא מבצע עבודת ייעוץ מהותית המנתחת את השוק.
חוק המתווכים

בשנת 1996 אושר בכנסת חוק המתווכים במקרקעין, המסדיר את תחום תיווך הנדל"ן. החוק מגדיר בין היתר את התנאים לקבלת רישיון מתווך, בחינת הרישוי, דרישה להזמנת שירותי תיווך בכתב, בלעדיות מתווך, את התנאים בהם זכאי המתווך לדמי תיווך, ותנאים לשלילת רישיון מהמתווך.
הבדלי איות בין אנגלית אמריקאית לאנגלית בריטית

תפוצה של הבדלי איות באנגלית ברחבי העולם:   איות בריטי, אנגלית היא שפה רשמית  איות בריטי, אנגלית אינה רשמית  איות קנדי  איות אמריקאי, אנגלית היא שפה רשמית  איות אמריקאי, אנגלית אינה רשמית  איות אוסטרלי, אנגלית שפה רשמית  איות לא קבוע
למרות הדיאלקטים האנגליים השונים המדוברים ממדינה למדינה ובאזורים שונים של אותה מדינה, יש רק שינויים אזוריים קלים בכתיב האנגלית, שני הסוגים הבולטים ביותר הן איות בריטי ואמריקאי. רבים מההבדלים בין אנגלית אמריקאית ואנגלית בריטית מתוארכים לתקופה שלפני פיתוח תקני איות. לדוגמה, כמה איותים הנראים כיום כ"אמריקאים" היו בעבר בשימוש נפוץ בבריטניה, וכמה איותים שנראו כ"בריטים" היו בעבר בשימוש נפוץ בארצות הברית.
"תקן בריטי" החל להופיע בעקבות פרסום ספרו של סמואל ג'ונסון, מילון השפה האנגלית ב-1755, ו"תקן אמריקאי" החל בעקבות עבודתו של נואה ובסטר, ובמיוחד ספרו, מילון ובסטר שפורסם לראשונה בשנת 1828.   מאמציו של וובסטר לרפורמת איות היו יעילים במידה מסוימת בארצו, והביאו לדפוסים ידועים מסוימים של הבדלי איות בין הסוגים האמריקאים והבריטים של האנגלית. עם זאת, רפורמת איות בשפה האנגלית אומצה רק לעיתים רחוקות. כתוצאה מכך, כתיב אנגלית מודרנית משתנה רק באופן מינימלי בין מדינות והיא רחוקה מלהיות פונטית בכל מדינה.
הערות שוליים

↑  David Micklethwait (1 בינואר 2005). Noah Webster and the American Dictionary. McFarland. p. 137. ISBN 978-0-7864-2157-2. {{cite book}}:  (עזרה)
אלה מילך-שריף

| --- | --- |

 לידה:  1 בספטמבר 1954 (בת 70) חיפה, ישראל 
 שם לידה:  אלה מילך
 שם במה:  אלה זר 
 מוקד פעילות:  ישראל 
 מקום לימודים:  אוניברסיטת תל אביב 
 בן או בת זוג:  נעם שריף (1982–2018) 
 פרסים והוקרה:  פרס ראש הממשלה לקומפוזיטורים (2005)  פרס אקו"ם (2022)  פרס רוזנבלום לאמנויות הבמה 
 www.ellamilchsheriff.com
 פרופיל ב-IMDb
 
אֵלה מילְך-שֶׁריף (נולדה ב-1 בספטמבר 1954) היא מלחינה ישראלית, כלת פרס אקו"ם למפעל חיים ע"ש פאול בן חיים (2022) וכלת פרס ראש הממשלה לקומפוזיטורים. בוגרת האקדמיה למוזיקה ע"ש רובין בתל אביב, ויצירותיה מבוצעות בישראל וברחבי העולם.
יצירתה המוזיקלית

מילך-שריף החלה להלחין מוזיקה בגיל 12. היא שירתה בלהקה הצבאית צוות הווי פיקוד המרכז, וב-1973 השיר שהלחינה, "אי שם בבקעה" (מילים: נח ורשובר, עיבוד: יוסי הורביץ), הפך ללהיט. היא הייתה ממקימי מקהלת "זמרי קאמרן".
מילך-שריף בוגרת האקדמיה למוזיקה ע"ש רובין בתל אביב במגמת קומפוזיציה, ואף למדה קומפוזיציה אצל פרופ' צבי אבני. בשירה השתלמה אצל פרופ' תמר רחום ודפנה כהן-ליכט.
היא הופיעה ברסיטלים ובקונצרטים עם פסנתר והרכבים תזמורתיים שונים בישראל ובאירופה ברפרטואר המשתרע מן הרומנטי ועד למוזיקה של זמננו, כולל אופרות קאמריות. ניסיונה בשירה הביא אותה להתמחות מיוחדת בכתיבה לקול האנושי.
מאז יצירתה "ואולי השמים ריקים" (2003), המבוססת על יומנו של אביה מתקופת השואה, מבוצעות יצירותיה תדיר בישראל ומחוצה לה. מילך-שריף כתבה 4 אופרות ויצירות תזמורתיות, קאמריות, ווקאליות וסולניות. בין התזמורות שניגנו את יצירותיה: הפילהרמונית של ה-BBC, הגוונדהאוס לייפציג, תזמורת הרדיו של סטוקהולם, תזמורת הרדיו של צפון-גרמניה, הפילהרמונית הישראלית ועוד. בין בתי האופרה שהציגו את האופרות שלה: בית האופרה של בראונשווייג, רגנסבורג ופורת בגרמניה ופסטיבל "אופרה אסורה" (entarteteopera) בווינה.
ארכיונה של אלה שמור בספרייה הלאומית.
משפחתה

אלה מילך נולדה בחיפה, ללוסיה לבית גלר ולד"ר ברוך מילך, ניצולי שואה מפולין. אביה היה גינקולוג ואיבד את רעייתו הראשונה ובנו הקטן בשואה. הוא נישא בשנית אחרי המלחמה וניהל תחת שם בדוי את בית החולים בעיר אופולה. בגלל איומים של קבוצות אנטישמיות על חייו ברחו בני הזוג לגרמניה, שם ניהל דר' מילך את מרפאת אונרר"א בעיר ביירוית.
הוריה עלו לישראל עם אחותה הבכורה שוש והמשפחה השתקעה בחיפה.
אחותה הבכורה הייתה מבקרת התיאטרון ד"ר שוש אביגל. סרטו של במאי הקולנוע אבי נשר "החטאים" (2016) מבוסס על יחסיהן ונפתולי משפחתן.
בעלה הראשון היה יצחק לזר, אותו הכירה בהיותה בת שש עשרה. לאחר שמונה שנים ובן משותף, טל, נפרדו בני הזוג. בעלה השני היה המוזיקאי פרופסור נעם שריף, לו הייתה נשואה עד פטירתו באוגוסט 2018. לבני הזוג שריף נולד בן, אביב.
פרסים ותארים

אלה מילך שריף היא כלת פרס מפעל חיים של אקום לשנת 2022. היא זוכת פרס ראש הממשלה למלחינים לשנת 2005 וזוכת פרס רוזנבלום של עיריית תל אביב-יפו לשנת 2005 יחד עם נאוה סמל על האופרה "צחוק של עכברוש". זוכת פרס המוזיקה הטובה ביותר לסרט על המוזיקה לסרט "החטאים" של אבי נשר בפסטיבל הסרטים במונטראל, קנדה.
הערות שוליים

↑  פרס אקו"ם לשנת תשפ"ב 2021/22 באתר אקו"ם
↑  "פרצופים צוחקים", באתר "שרים במדים"
↑  נעם בן זאב, תוף בודד, באתר הארץ, 24 באוקטובר 2008
↑  תוכניית קונצרט "קאמרי בצהרי שישי", התזמורת הסימפונית הישראלית ראשון לציון, 28 ביוני 2013 האתר של נאווה סמל
| --- | --- |
בקרת זהויות :  NLI: 987007312778705171  GND: 124608612  ISNI: 0000 0000 6681 370X  LCCN: n2007058602  MusicBrainz: e51c6641-f937-4180-8f06-33fc27e3ad3e  SUDOC: 124684157  VIAF: 28009176   WorldCat (עם VIAF): 28009176
שי הולצמן

שי הולצמן (נולד ב-1 בינואר 1974) הוא כדורגלן עבר ישראלי ששיחק בעמדת החלוץ ומדורג במקום החמישי ביחד עם ערן זהבי בטבלת מלך השערים של ליגת העל בכל הזמנים, עם 169 שערים, והוא מלך השערים של מועדון ספורט אשדוד[דרוש מקור].
קריירה

הולצמן גדל במחלקת הנוער של מכבי נתניה ומשם המשיך לקבוצה הבוגרת של המועדון מעונת 1990/1991 עד עונת 1992/1993. בעונת 1993/1994 שיחק במכבי חיפה עמה זכה באותה שנה באליפות ובגביע הטוטו. במהלך עונת 1994/1995 הוא עבר ממכבי חיפה לצפרירים חולון עד עונת 1996/1997 שבה עבר להפועל באר שבע וזכה איתה בגביע המדינה.
בעונת 1997/1998 הוא עבר לשחק בצרפת בקבוצת סטאד רן אבל במהלך העונה חזר לשחק בישראל, בקבוצת בית"ר ירושלים והיה שותף לזכייה איתה באליפות ובגביע הטוטו. את עונת 1998/1999 הוא התחיל בהפועל חיפה ובהמשך העונה עבר לשחק בקבוצת אוסטריה וינה האוסטרית.
בעונת 1999/2000 חזר שוב לשחק בישראל בקבוצת מכבי נתניה אך בהמשך העונה עבר לשחק במכבי פתח תקווה. אחרי עונה וחצי במכבי פתח תקווה, הוא עבר בתחילת עונת 2001/2002 לעירוני ראשון לציון. את אותה עונה סיים כסגן מלך השערים עם 17 כיבושים.
הולצמן החל את עונת 2002/2003 בעירוני ראשון לציון, אך בהמשך עבר למועדון ספורט אשדוד וסיים את העונה כמלך השערים של הליגה עם 18 כיבושים יחד עם יניב אברג'יל. מעבר זה גם סיים תקופה של כעשור בו לא התמיד בשום קבוצה שתי עונות שלמות רצופות, ובמספר קבוצות – אף פרקי זמן קצרים יותר. בעונת 2003/2004 זכה שוב במלכות השערים יחד עם אופיר חיים, ובעונת 05/06 היה מלך השערים לבדו.
ב-29 בנובמבר 2008 הבקיע את שערו ה-169 בקריירה, ובכך עקף את מרדכי שפיגלר, שהיה המאמן שהעלה אותו לבוגרים. בסיום עונת 2008/2009 פרש ממשחק. משחקו האחרון של היה במחזור הסיום של העונה מול מכבי תל אביב.
להולצמן תשע הופעות בנבחרת ישראל בהן כבש שער אחד, בניצחון 0–2 על קפריסין במוקדמות יורו 2004.
לאחר פרישתו החל לשמש כמנהל הטכני של מועדון ספורט אשדוד. ב-11 ביוני 2013 מונה לעוזרו של יוסי מזרחי, מאמנה של מכבי נתניה מהליגה הלאומית.
כיום משמש כמנכ"ל של חברה הסוחרת בשוק ההון, ומנהל פעילות של תמ"א 38 בעיריית תל אביב-יפו.
הולצמן נשוי ללילך ולהם שתי בנות ובן.
תארים

אליפות המדינה: 1993/1994, 1997/1998
גביע המדינה: 1996/1997
גביע הטוטו: 1997/1998
מלך השערים של ליגת העל: 2002/2003, 2003/2004, 2005/2006
הערות שוליים

↑  שלמה וייס‏, מכבי נתניה: שי הולצמן מונה לעוזרו של יוסי מזרחי, באתר וואלה, 11 ביוני 2013
↑  אשר גולדברג, ‏‏רחוק מהכדורגל: לאן נעלם שי הולצמן?, באתר ספורט1, 1 בינואר 2021
חומות חימר

"חומות חימר" הוא אלבום האולפן החמישי של הזמרת הישראלית מרגלית צנעני. האלבום יצא לאור בהוצאת חברת התקליטים האחים ראובני, בסוף שנת 1990.
האלבום היווה המשך אומנותי וסגנוני לאלבום מנטה (1989) בשילוב של עיבודי רוק אנד רול ונשמה. שלושה משירי האלבום הצליחו להיכנס למצעד הפזמונים השבועי של רשת ג'. "שחור הוא הצבע" נכנס למצעד ב-21 באוגוסט 1990 במקום ה-27. בשבוע העוקב הוא ירד למקום 40, ואחר כך יצא מהמצעד.
השיר השני, "צל על פני העשב", הגיע בשבוע הראשון לכניסתו למצעד למקום ה-20, ובשבוע העוקב אף עלה למקום התשיעי. ב-8 בינואר 1991 נכנס השיר, "חומות חימר", למצעד במקום ה-18. באותו הזמן ירד "צל על פני העשב" למקום ה-31. ב-12 בפברואר אותה השנה הגיע "חומות חימר" למקום ה-16 – המיקום הגבוה ביותר אליו הגיע. ב-19 בפברואר, לאחר תשעה שבועות רצופים בדירוגים, יצא "צל על פני העשב" מהמצעד. בשבוע לאחריו יצא גם השיר "חומות חימר" מהמצעד.
רשימת רצועות

| חומות חימר> מס' | חומות חימר> שם | חומות חימר> משך | חומות חימר>  | חומות חימר>  | חומות חימר>  | חומות חימר>  | חומות חימר>  | חומות חימר>  | חומות חימר>  |
| --- | --- | --- | --- | --- | --- | --- | --- | --- | --- |
| 1. | חומות חימר  | 4:53 |  |  |  |  |  |  |  |
| 2. | אנ'לא מכפר שמריהו  | 4:01 |  |  |  |  |  |  |  |
| 3. | נראה אותך הגבר  | 4:42 |  |  |  |  |  |  |  |
| 4. | בלעדיך  | 3:58 |  |  |  |  |  |  |  |
| 5. | בכיתי  | 3:23 |  |  |  |  |  |  |  |
| 6. | צל על פני העשב  | 4:43 |  |  |  |  |  |  |  |
| 7. | רוני  | 5:06 |  |  |  |  |  |  |  |
| 8. | בזרועותי  | 3:22 |  |  |  |  |  |  |  |
| 9. | השתיקה  | 3:19 |  |  |  |  |  |  |  |
| 10. | שחור הוא הצבע  | 4:38 |  |  |  |  |  |  |  |
| 11. | אין לי שקט  | 3:44 |  |  |  |  |  |  |  |
| 12. | Everybody Must Get  | 3:59 |  |  |  |  |  |  |  |
| משך כולל: | משך כולל: | 49:53 |  |  |  |  |  |  |  |
קרדיטים

עיבודים: ירוסלב יעקובוביץ'
תופים וכלי הקשה: איקי לוי ומאיר ישראל
גיטרה בס: מיכה מיכאל ומשה דוידסון
גיטרה חשמלית ואקוסטית: שמוליק בודגוב
קלידים: אייל קליין
סקסופון: ירוסלב יעקובוביץ'
כלי נשפיה: אברהם פלדר ומיכה דייוויס
קולות רקע: חני בודגוב ומני בגר
הוקלט באולפני "זא-זא", אפריל – נובמבר 1990
טכנאי הקלטה: אמנון ילון
מיקס באולפני "העוגן"
טכנאי מיקס: יאיר ניסימוב
עיצוב: ויויאן סהר
השיר "רוני" נכתב לזכרו של נגן התופים וכלי הקשה רוני בוני, שהיה אחד ממלוויה בהופעות של צנעני. רוני בוני נהרג בתאונת דרכים באותה השנה.
הערות שוליים

↑  ספוטיפיי, חומות חימר - מרגלית צנעני, ‏1990
↑  המצעד השבועי של רשת ג' מתאריך 21 באוגוסט 1990, פזמונט
↑  המצעד השבועי של רשת ג' מתאריך 28 באוגוסט 1990, פזמונט
↑  המצעד השבועי של רשת ג' מתאריך 27 בנובמבר 1990, פזמונט
↑  המצעד השבועי של רשת ג' מתאריך 4 בדצמבר 1990, פזמונט
↑  המצעד השבועי של רשת ג' מתאריך 8 בינואר 1991, פזמונט
↑  המצעד השבועי של רשת ג' מתאריך 26 בפברואר 1991, פזמונט
↑  המצעד השבועי של רשת ג' מתאריך 19 בפברואר 1991, פזמונט
| מרגלית צנעני |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | נערי שובה אלי • שמור אותי • אהבה אבודה • מנטה • חומות חימר • פגישה • מרגול • ארץ אש וארץ ים • חופשי • לעולם • גלה לי • דווקא היום |  |
| אלבומי אוסף | להיטי זהב • להיטי זהב חלק ב' • המיטב • המובחרים |  |
| מארזי תקליטורים | זמרת הנשמה מס' 1 |  |
| ערכים קשורים | אסף לביא צנעני • מרגול • ביג בוס |  |
| מרגלית צנעני – סינגלים |
| --- | --- | --- |
| נערי שובה אלי | "נערי שובה אלי" • "רוברטו" |  |
| שמור אותי | "שמור אותי" • "כמו שאתה יודע" |  |
| אהבה אבודה | "אהבה אבודה" |  |
| מנטה | "כל כך מוכר" • "עוד יהיה לי" • "ירוק חום ותכלת" • "בחיים תמיד צריך מזל" • "מנטה" |  |
| חומות חימר | "שחור הוא הצבע" • "צל על פני העשב" • "חומות חימר" • "אנ'לא מכפר שמריהו" • "נראה אותך הגבר" |  |
| פגישה | "פגישה" • "ידועה בציבור" • "חלומות האתמול" |  |
| מרגול | "למה לקחת לי אותו" • "רגעים" • "מרגול" • "עמק השווה" |  |
| ארץ אש וארץ ים | "ארץ אש וארץ ים" |  |
| חופשי | "חופשי" • "ציפיות" • "קפה אלהמברה" • "גם אני" • "נוגעת בתהילה" |  |
| לעולם | "לעולם" • "אל תבוא היום" • "שמעתי בכי" |  |
| גלה לי | "השנים הכי יפות" • "אין לי כוח למשחקים" • "אז מה?!" • "זה הכל משמים" • "אל תגיד לי ביי" |  |
| דווקא היום | "אל תישברי" • "עץ ירוק מפלסטיק" • "סרט ישן" • "צועקת אליך" |  |
| סינגלים אחרים | "רוצים שלום" • "נסיכות שחורות" • "פסטיגלבי" • "בלוז ים המלח" • "פתח לי" • "ימי הרדיו" • "במעגל" • "אני בחלד" • "בואו נתערבב" • "התחנה המרכזית" • "המנון האגודה" • "ארץ אבודה" • "נערי שובה אלי 2012" • "מלך" • "הלילה" • "למחוק את הזמן" • "מקצב במרוקאית" • "ילד" • "ידיים לשמיים" • "טיפה של חום" • "רגשות מזויפים" • "כולי באורות" • "מה אתה רוצה?" • "קול העולם" • "הוא פגע בי אמא" • "אהבה גדולה" • "עלם חמודות" • "מי אתה בכלל" • "פה זה לא אירופה" • "עוד יום" • "רחוק מכאן" • "יאמה" • "על הספסל שבשכונה" |  |
הגר קדימה

| --- | --- |
אין תמונה חופשית
 לידה:  1957 (בת 68 בערך) 
 מוקד פעילות:  ישראל 
 מקום לימודים:  בית הספר למוזיקה ע"ש בוכמן-מהטה 
 פרסים והוקרה:  פרס ראש הממשלה לקומפוזיטורים (2003) 
 hagarkadima.co.il
 
הגר קדימה (נולדה ב-1957) היא מלחינה וציירת ישראלית, אשר זכתה במספר פרסים בינלאומיים, האישה הראשונה בישראל שקיבלה תואר דוקטור בקומפוזיציה.